《游岘山次韵三首》
宋代·陈与义

高人买山隐，百万犹恨少。
客儿最省事，有屐一生了。
东庄良不最，十里望缥缈。
萦纡并麦垅，翠浪四山绕。
先生滞鹿车，去程通凤沼。
暂来山泉上，思与飞云杳。
云北接云南，一迳绝纷扰。
竹林怀风雨，目断极窈窈。
从来无世尘，相对真不挠。
龙儿争地出，头角已表表。
先生嘱支郎，勿使斤斧夭。
终当乞一杖，险路扶吾老。

作者简介：陈与义(1090-1138)，字去非，号简斋，汉族，其先祖居京兆，自曾祖陈希亮迁居洛阳，故为宋代河南洛阳人（现在属河南）。他生于宋哲宗元祐五年(1090年)，卒于南宋宋高宗绍兴八年(1138年)。北宋末，南宋初年的杰出诗人，同时也工于填词。其词存于今者虽仅十余首，却别具风格，尤近于苏东坡，语意超绝，笔力横空，疏朗明快，自然浑成，著有《简斋集》。